Keskustelu:Kim Jong-un

message: Eikös kuvaa voisi lisätä?---BJ- 20. tammikuuta 2012 kello 18.51 (EET)
replies: text: Miehestä ei ole kuvaa, jonka tekijänoikeudet sallisivat sen lisäämisen tänne. --Tappinen 20. tammikuuta 2012 kello 19.05 (EET)
Kuka välittää tekijänoikeuksista? #stopSOPA ---BJ- 21. tammikuuta 2012 kello 21.17 (EET)

message: Helsingin sanomissa 8.1.2014 olevan jutun mukaan Kim täyttäisi kyseisenä päivänä 31 vuotta.
*http://www.hs.fi/urheilu/Aleksi+Valavuori+Rodman+on+surullinen+tapaus/a1389149265043?ref=hs-art-top-2
Riittäisikö tuollainen lähteeksi syntymäajalle, joka siis olisi 8.1.1983? -91.155.87.166 8. tammikuuta 2014 kello 16.13 (EET)
thread_title:  Syntymäaika 

message: Tuo lähde ei anna totuudenmukaista tietoa: Kim Jong-unista ei tiedetty länsimaissa ennen kuin hän oli 20-vuotias
Jep, tuo on lähteessä kyllä. Mutta artikkeli on marraskuulta 2011, josta seuraavana tammikuuna Kim Jong-un on täyttänyt 19 vuotta (tai 18v P-Korean omien tietojen mukaan). Joko lähteessä ennustetaan tai heillä on väärä syntymäaika (tai ainakin eri kuin täällä wiki-artikkelissa). 93.106.4.176 13. syyskuuta 2015 kello 19.31 (EEST)
replies: text: Jos syntymävuosi on 1983, niin olisi täyttänyt 29. Eli laskutoimituksessasi taisi tulla kymmenen vuoden virhe. --Ryhanen (keskustelu) 13. syyskuuta 2015 kello 21.43 (EEST)
thread_title:  ei tiedetty ennen kuin oli 20v? 

message: Artikkelin neutraalius on kyseenalaistettu joulukuussa 2016, koska "mielestäni artikkelissa keskitytään liialti negatiivisiin puoliin etenkin valtaannousun jälkeisen ajan kuvailussa." Kyseenalaistus olkoon jonkin aikaa, jotta mahdollisia positiivisia puolia ehditään lisäämään artikkeliin. Jos niitä ei kohtuullisessa ajassa artikkeliin tule, voitaneen todeta ettei niitä ole tai että niistä ei tiedetä ja malline voidaan poistaa tarpeettomana.--Htm (keskustelu) 15. helmikuuta 2017 kello 07.13 (EET)
replies: text: Tästä on melko hankalaa keksiä mitään positiivista. --Pjoona11 (keskustelu) 2. maaliskuuta 2017 kello 15.36 (EET)

text: Johtuu simppelisti siitä, ettei positiivisia puolia pahemmin ole. Korjaan tekstin pois, sillä se ei täytä NPOV-aatteen vastaisia virheitä. –Kommentin jätti Mrdocu (keskustelu – muokkaukset)
thread_title:  Artikkelin neutraalius 

message: Ehdotan lupaavaksi. --Hartz (keskustelu) 20. helmikuuta 2019 kello 13.20 (EET)
replies: text: Kannatan. Jnovikov (ᛕᛈᛇᛕ∪ᛇᏖᛈᏞ∪) 20. helmikuuta 2019 kello 15.51 (EET)

text: Vastustetaan. Lähteettömiä lauseita. Rikkinäisiä ulkoisia linkkejä. Useista lähteistä puuttuvat tarkat viittaustiedot. Epäjohdonmukaista korean romanisaatiota (Koittakaa päättää kumpaa muotoa käytätte isojen kirjainten osalta: "Ri Sol-ju" vai "Ri Sol-Ju" jne. Olkaa johdonmukaisia, joko "Jang Sung-taek" tai "Jang Song-thaek"), epäjohdonmukaista vierasperäisten sanojen kursivointia (esim. daejang). Finnusertop (keskustelu) 21. helmikuuta 2019 kello 18.02 (EET)

text: Vastustan. Korjattavaa: Kieli, rakenne, kappalejako, lähteet. --Tappinen (keskustelu) 1. maaliskuuta 2019 kello 22.51 (EET)
replies: text: :Ei ole merkittävästi edistynyt viime viikkoina. Ei lupaava.--Arla 17. maaliskuuta 2019 kello 20.35 (EET)
</div>
thread_title:  Lupaava artikkeli -ehdotus 

message: Ehdotan lupaavaksi. Olen uusinut artikkelia lokakuun 2019 jälkeen parin kirjan pohjalta. --Savir (keskustelu) 17. lokakuuta 2020 kello 10.15 (EEST)
replies: text: Kyllä tämä minustakin on lupaava. Ainoana pikkujuttuna kappaleessa Valtaannousun valmistelut on kohta missä väitetään, että suurlähetystöjen henkilökuntaa pyydettiin "anomaan" (vannomaan?) uskollisuutta. Nähdäkseni väite on lähteetön, koska seuraava viitelinkki käsittelee ylennystä kenraaliksi eikä siinä mainita tuosta suurlähetystöjen uskollisuudenvalasta mitään. --Suomalta (keskustelu) 26. lokakuuta 2020 kello 21.48 (EET)
replies: text: :Sitä tietoa ei tosiaan mainittu lähteessä, joten poistin sen. --Savir (keskustelu) 27. lokakuuta 2020 kello 12.35 (EET)

text: Sellainen huomio, että ainakaan enwikin perusteella Hyon Yong-cholin teloitusta ei ole pystytty varmasti verifioimaan. --PtG (keskustelu) 27. lokakuuta 2020 kello 20.37 (EET)
replies: text: :Lisäsin siihen lauseeseen nyt sanan "väitetysti". --Savir (keskustelu) 28. lokakuuta 2020 kello 10.51 (EET)

text: Mallineen tiedot eri viroista on pääosin lähteettömiä? J.K Nakkila (keskustelu) 27. lokakuuta 2020 kello 20.51 (EET)
replies: text: :Osa niistä on otettu tästä artikkelista, mutta loput on mahdollisesti otettu enkkiwikin artikkelista. Ne vastaavat enkkuwikin tietoja kyllä, joten voisimme tietysti lähteistää ne tässä. --Savir (keskustelu) 28. lokakuuta 2020 kello 10.51 (EET)

text: :Lisäsin artikkeliin nyt luettelon löytämistäni titteleistä myöntämispäivämäärineen. Niitä on varmaan lisääkin. --Savir (keskustelu) 28. lokakuuta 2020 kello 11.53 (EET)
No, kannatan ja merkkaan lupaavaksi. J.K Nakkila (keskustelu) 2. marraskuuta 2020 kello 14.07 (EET)
</div>
thread_title:  Laatuarviointi 

message: Kimistä ei tiedetty ennen kuin täytti 20..? Kyllä tiedettiin, mutta Jong-unista ei ehkä tiedetty!
Kimin veli Kim..? No niinpä... Ja isoisä Kim, sekä isä Kim!
Kimin seuraaja Kim..? Oikeesti?
Eikö artikkelin muokkaajat erota sukunimeä etunimestä. Teksti on TODELLA harhaanjohtavaa, kun puhutaan Kimistä yhtenä henkilönä, vaikka Kim on koko suku.
Artikkelin aiheena on nimenomaan Jong-un (Kim).
Eli joko kirjoitetaan koko nimi, tai asiayhteyksistä riippuen sitten pelkkä etunimi!
Kai te olette koulunne käyneet?
replies: text: Artikkelin aiheen sukunimi riittää silloin, kun sekaannuksen vaaraa ei ole. --Savir (keskustelu) 23. maaliskuuta 2022 kello 13.16 (EET)
thread_title:  Kim on sukunimi! 

message: Tavoitteena olisi saada artikkeli suositelluksi. --HenriHa (keskustelu) 7. kesäkuuta 2023 kello 04.53 (EEST)
replies: text: Artikkelissa on nyt käytetty lähteenä kumpaakin suomeksi käännettyä Kimin elämäkertaa. Onkohan niitä tulossa lisää? Nykyiset ovat aika tuoreita, joten niistäkin artikkelia voisi laajentaa ja tarkentaa tarvittaessa. Minä olen kirjoittanut artikkeliin Kimin elämäkertaa, mutta en ole perehtynyt hänen omiin kirjoituksiinsa lainkaan, vaikka niitäkin on käännetty suomeksi. Savir (keskustelu) 11. kesäkuuta 2023 kello 12.20 (EEST)
replies: text: :Artikkeli on hyvin kirjoitettu eikä liian pitkä, kuten allekirjoittaneen teksteille tuppaa käymään. Joissakin kohdissa (esim. alaluku Propagandamuotokuvan rakentaminen) voisi miettiä, onko mennyt aikamuoto tarpeellinen vai voisiko käyttää preesensiä. Suurin puute artikkelissa on mielestäni se, ettei siinä ole yhteenvetoa Kimin politiikasta ja siitä, miten maa on muuttunut hänen kaudellaan. Lisäksi artikkelissa voisi olla erillinen luku siitä, miten Kim esiintyy pohjoiskorealaisessa taiteessa ja asiaviestinnässä, Etelä-Korean mediassa sekä länsimaisessa tutkimuskirjallisuudessa ja populaarikulttuurissa. Miehestähän on tehty jopa elokuva, joka johti kansainväliseen selkkaukseen. --Miihkali (K • M) 11. kesäkuuta 2023 kello 20.38 (EEST)

text: Hieman haastava aihe, kun ei kovin paljoa tietoa elämästä ole herunut. Ja muutenkin maassa on tapana hieman salata asioita. Onko tiedossa sitä, miten Kimiä kasvatettiin rooliinsa? Se on varmasti alkanut jo ennen isä-Kimin kuolemaa. Kimin poliittisista ajatuksista voisi tosiaan olla jotain lisää, hän kuitenkin on kirjoittanut tekstejä, joten analyysia varmaan on lähteissäkin. Jong-namin salamurhassakin Kimin epäillään olleen mukana, siitä voisi kirjoittaa kyseisessä kohdassa. Onkohan tuossa valtionjohtomallineessa tarpeellista olla jokainen sihteeriys ja johtajuus? Nuohan tulee pääosin diktaattoriaseman ansiosta. --PtG (keskustelu) 13. kesäkuuta 2023 kello 21.21 (EEST)
replies: text: :Minustakin tuollainen virkaluettelo ei kuulu tietolaatikkoon artikkelin alkuun ainakaan tuollaisessa tilaa vievässä muodossa. Ainakin sen voisi lyhentää tavalliseksi luetteloksi. Savir (keskustelu) 15. kesäkuuta 2023 kello 15.31 (EEST)

text: Nähdäkseni mainitut ongelmat on nyt korjattu. Jos uusia ongelmia ei ilmoiteta lopetan arvionnin 1. heinäkuuta ja aloitan SA-äänestyksen. --HenriHa (keskustelu) 24. kesäkuuta 2023 kello 16.06 (EEST)
replies: text: :Älä tee sitä, älä ainakaan vielä. Artikkelista on tosiaan korjailtu muotoseikkoja, mutta sitä ei kuitenkaan ole merkittävässä määrin laajennettu. Ylempänä on toivottu lisätietoja Kimin kasvatuksesta, ideologista, politiikasta, julkisuuskuvasta ja velipojan salamurhaamisesta. Esimerkiksi Mediassa-luku on vain yksittäinen lause, jossa lyhyesti mainitaan elokuvasta. Mielestäni tämä voisi pienellä remontilla olla HA, mutta SA-tasoa varten tarvittaisiin laajennustöitä. --Miihkali (K • M) 25. kesäkuuta 2023 kello 17.51 (EEST)
replies: text: ::Keräsin nyt vanhaa ja uutta sisältöä julkisuuskuvaosioon. Siirsin elokuvaselkkauksen historiaosioon muiden uhkailujen yhteyteen. Emme tarvinne erillistä mediaosiota luettelemaan Kimin televisioesiintymisiä, mediakuvasta kerrotaan nyt julkisuuskuvaosiossa yleisesti. Veljen salamurhastakin Kimiä on lännessä syytelty, mutta onko siinä mitään konkreettista, joka yhdistäisi sen Kimiin itseensä? Savir (keskustelu) 26. kesäkuuta 2023 kello 15.09 (EEST)
replies: text: :::Luin pikaisesti Guardianin artikkelin aiheesta ja siinä ei ainakaan ollut konkreettisia todisteita. --HenriHa (keskustelu) 26. kesäkuuta 2023 kello 16.50 (EEST)
replies: text: ::::Epäilystä voi silti kertoa. Pohjois-Korea on maa, josta on käytännössä mahdotonta saada täysin luotettavaa tietoa, mutta yhtä lailla se on maa, jonka asiamiehet eivät todellakaan murhaa hallitsijan veljeä ilman hallitsijan lupaa. Miihkali (K • M) 2. heinäkuuta 2023 kello 18.01 (EEST)
replies: text: :::::Lisäsin epäilyt artikkeliin. --HenriHa (keskustelu) 4. heinäkuuta 2023 kello 18.49 (EEST)

text: Kimin kulttuuripoliittisista uudistuksista voisi kirjoittaa lisää. Mies on esimerkiksi henkilökohtaisesti päättänyt Moranbong-yhtyeen perustamisesta ja valinnut sen jäsenet. Kimin suvun monarkkien tapana on ollut vierailla erilaisissa laitoksissa ja työpaikoilla ”opastamassa” henkilökuntaa ja ”tarkastamassa” toimintaa. Kim III on jatkanut käytäntöä, mutta on samalla esiintynyt aktiivisemmin kuin edeltäjänsä, kun taas Kim II:n tapana oli lähinnä tuijottaa ilmeettömästi asioita. Muistan esimerkiksi kiinalaisen Kansan päivälehden uutisoineen, että hevosella ratsastava Jong-un oli valittu maailman seksikkäimmäksi mieheksi, mutta todellisuudessa tämän tunnustuksen oli myöntänyt verkkolehti The Onion. Englanninkielisessä Wikipediassa on alaluvut Kimin luonteesta ja omaisuudesta. Jälkimmäisen mukaan Kim III on käytännössä miljardööri ja elää luksuselämää, mistä voisi varmaan mainita myös suomenkielisessä artikkelissa. Myös Kimin asemoitumisesta Pohjois-Korean sisäpoliittiselle kartalle olisi hyvä kertoa enemmän. Nyt mainitaan lyhyesti hänen veljensä olleen alkuperäinen seuraajaehdokas, mutta tämän joutuneen sivuun liiallisen uudistusmielisyyden vuoksi. Tämä viittaisi siihen, että Kim Jong-un ei ole uudistusmielinen. Miihkali (K • M) 2. heinäkuuta 2023 kello 17.56 (EEST)
</div>
thread_title:  Arkistoitu vertaisarviointi